Agnes Berle
Store norske leksikon,Økonomi og næringsliv,Reiseliv,Bedrifter og organisasjoner i norsk reiseliv
Agnes Berle var en norsk hotelleier, og kjent som «hotelldronningen i Gausdal». Etter å ha arbeidet som resepsjonist i Høyers Hotel, Skien og i Søstrene Waalens Hotel i Kristiania, kjøpte hun sistnevnte hotell i 1903 og drev det som en velrenommert overnattingsbedrift under navnet Fillingers Hotel frem til 1915.
I 1913 giftet hun seg med kontorsjef i Hansa Bryggeri, Annas Berle, og to år senere kjøpte de Winge Sanatorium i Gudbrandsdalen. Hun ble enke i 1923 og fortsatte driften alene. I 1933 kjøpte hun turisthytta ved Skeikampen i Gausdal sammen med gårdsbestyreren på Winge, Rambech Ingebrigtsen. Etter utbygging stod Skeikampen høyfjellshotell ferdig med 100 senger i 1937. Da Skeikampens nabohotell, Gausdal Høifjellshotell, ble til salgs, kjøpte Agnes Berle hotellet sammen med eldstedatteren Marthe og svigersønnen Nils.Agnes Berle ble hedret med Kongens fortjenstmedalje i gull i 1947. Les mer i Store norske leksikon Agnes Berle i Norsk biografisk leksikon